Sari kata bahasa Jepun berwarna biru. Sari kata bahasa Korea berwarna kuning.
(bahasa Jepun) Koh-san! Selamat pulang.
- Bawa turun muatan. - Baik, tuan.
Bawa turun sekarang.
Perjalanan awak membuahkan hasil.
Untuk siapa?
Soviet atau Amerika?
Belum tahu.
Saya mahu awak tunggu. Perhatikan pekerja.
Pastikan tiada orang mencuri.
Semuanya akan mengikut arahan awak.
Jangan risau.
"Kita tunjuk kepada dunia kekuatan negara kita.
Tentera kita yang berani menggempur medan perang..."
Jangan sengaja kalah!
"...musuh kita yang penakut berundur ketakutan."
Mozasu!
(bahasa Korea) Abang!
Cepat!
Mari dapatkan rasa kampung halaman!
- Selamat pagi! - Abang! Tunggu!
Cubanya dengan beras catuan kamu!
Rasa lebih sedap, perut lebih kenyang!
Mari dapatkan rasa kampung halaman!
- Kimchi! Kimchi sedap untuk dijual! - Abang menang!
- Tak adil! Abang! - Noa...
- Abang selalu menang. - Abang dah suruh sentiasa berwaspada.
Kenapa kamu layan perangainya?
Mak, kalau tak buat begini, dia takkan keluar rumah awal.
Boleh beri saya kimchi?
En. Kim, gembira jumpa awak. Lama tak jumpa.
Ya.
Saya risau awak sudah berpindah.
Bagaimana saya mahu berpindah? Kimchi awak tiada tandingan.
Awak sibuk?
Ya, agak sibuk.
Kimchi awak dah sedikit. Saya harap maksudnya jualan awak bagus.
Kalaulah begitu.
Bekalan kubis berkurangan.
Ini kimchi saya yang terakhir.
Kakak ipar saya cari apa-apa saja untuk dijeruk di pasar, tapi...
Jadi bagaimana?
Kami akan cuba cari caranya.
Kami selalu temui caranya.
Ambil.
Awak nampak seperti pandai menguruskan duit.
Baguslah. Saya memang nak jadi sangat kaya.
Awak ada anak yang boleh diharap.
- Terima kasih. Jaga diri. - Saya akan datang lagi.
Pergi dulu.
Pak cik itu mesti seorang perisik atau sesuatu.
Kamu tak boleh cakap begitu walaupun hanya bergurau.
Siapa yang dengar?
Kita tak tahu. Bukan dalam masa begini.
- Lihat! - Apa itu? Di atas sana!
- Mak? - Pesawat Amerika!
Mak, tengok!
Ada benda jatuh.
Dapat! Apa ini?
Apa katanya, Noa?
"Kepada rakyat Jepun,
kemukakan petisyen kepada maharaja kamu untuk hentikan perang yang kejam ini.
Kalau Jepun tak menyerah, keadaan akan jadi lebih teruk.
Kami menggesa kamu untuk terima kesannya
dan mula membina Jepun baharu yang lebih baik dan cintakan keamanan."
Apa maksudnya?
Bagaimana keadaan boleh jadi lebih teruk?
Mak tak faham? Amerika akan datang.
PERANG DUNIA KEDUA
BERDASARKAN BUKU OLEH MIN JIN LEE
Dengan dana 500 juta yen
daripada pelabur bijak seperti kamu,
saya boleh guna pengalaman saya sebelum ini.
Berapa yang awak sudah ada?
Saya sudah hampir capai matlamat saya.
Pelabur sangat teruja.
Dengan pelaburan rendah, risiko terhad,
khususnya dalam pasaran tak terkawal begini,
potensi pulangan adalah cukup tinggi.
Awak rancang untuk uruskan dana itu sendiri?
Itu akan pastikan overhed rendah.
Selain itu,
saya neutral.
Sama ada dolar atau yen yang berada di atas,
sama saja bagi saya.
Awak tak neutral semasa di Shiffley's.
Kami tahu.
Awak terjejas sebab simpati awak kepada pemilik tanah itu.
Rundingan itu gagal sebab kami terlalu beremosi tentangnya.
Wanita itu tak mahu jual.
Bukan kepada Abe-san atau Hotel Colton.
Maksud saya
bahaya uruskan perniagaan berdasarkan kesetiaan.
Hubungan awak dengan Mamoru Yoshii...
Kami ada isu tentangnya.
Khususnya,
perhubungannya.
Sekarang Tokyo ialah metropolis dengan 11 juta penduduk,
tapi masih rasa seperti kampung.
Jangan risau.
Saya tiada kaitan dengan dia.
Brock, dengar. Ini bukan gembar-gembur.
Lihatlah Nikkei!
Tolonglah.
Awak akan bekerja dengan Goldman Sachs
kalau bukan sebab saya paksa awak belajar semasa di kolej?
Saya bukan minta pelaburan besar. Cuma...
Saya tak tahu apa awak dengar, tapi...
Ya, kita berbual lagi nanti.
Hei!
Makanan busuk apa awak makan hari ini?
Dengar! Kamu juga perlu belajar ini.
Ini beoseot gangjeong.
Selalunya ia lebih pedas,
tapi dah tak ada lada. Tapi...
Sedap. Saya boleh makan sangat banyak.
Neulgeun hobakjeon.
Musim luruh lepas, mak cik saya pergi ke ladang di kampung
dan beli labu besar.
Lima kali ganda lebih besar daripada kepala abang saya!
Mak cik cakap kena makan sepanjang musim sejuk jadi nikmati setiap gigitan.
Jadi saya nikmatinya!
Bando-kun! Turun dari meja awak!
Turun!
Hadap dinding!
Hei, Bando.
Betulkah?
Gosip tentang awak.
Hei, nafas bawang putih.
Saya cakap dengan awak.
Saya dengar keluarga awak tinggal dengan khinzir.
Khinzir itu tidur dalam rumah awak. Betul?
Dia tak nafikan!
Kalau salah, dia pasti nafikan, bukan?
Dia biarkan pembuli ejek saya!
Saya tahu pembuli itu cuba menjengkelkan saya,
tapi tolonglah!
Saya akan tumbuk muka dia suatu hari nanti...
Noa.
Saya faham perasaan awak.
Bukan awak saja begitu. Kita semua rasa kemarahan itu.
Khususnya di sini.
Lihat sekeliling.
Suami marah menjerit kata-kata kesat kepada isteri mereka.
Ibu yang penat marah anak-anak. Adik-beradik saling membenci.
Tapi, Noa,
kemarahan itu datang daripada rasa tak berupaya di sini.
Begitulah keadaannya.
Kalau awak tak suka...
jangan jadi orang Korea, Noa.
Walaupun hanya dalam bayangan awak.
Minum!
Saya harap sekarang awak puas hati.
Dengan sumbangan besar bekalan ketenteraan kami.
Ya. Semua orang gembira.
Adakah ini bermaksud dalam kontrak selepas ini,
kesetiaan kami akan diberi ganjaran?
Jika tidak,
kami mungkin buat awak marah, Koh-san.
Semua orang di Osaka tahu apa berlaku apabila awak marah.
Saya sendiri tak mahu kehilangan anggota badan saya.
Mari berseronok berbanding risau tentang menyenangkan hati menantu saya.
Lagipun, dia juga terkenal dengan sifat murah hatinya. Silakan.
Inoue-san. Kami ada banyak beras di tanah jajahan kami,
tapi mustahil untuk dihantar kepada kami sekarang.
Ya.
Mari ikat beras pada belakang orang Korea dan suruh mereka berenang ke sini.
Padan muka lipas pemalas itu.
Pergi cari dua orang tetamu itu.
Sudah lama mereka pergi.
Jadi ia akan berlaku?
Belum dipastikan.
Tapi ada pesanan yang dipintas.
Ada khabar angin pengeboman akan berlaku tak lama lagi.
Tak lama lagi?
Dalam beberapa hari.
Cepat bawa keluarga awak keluar dari bandar ini.
Keluarga saya sudah dihantar ke kampung. Saya akan ke sana pagi nanti.
Sebelum itu, tak boleh pergi tanpa makan semua makanan sedap itu.
Koh-san memang hebat sebab dapat semua makanan itu.
Awak memang mencari nahas.
Abe-san mahu membalas.
Percayalah, saya boleh rasa.
Malam ini majlis anugerah pentingnya.
Ahli Perniagaan Terbaik Jepun Tahun Ini. Itu satu penghormatan besar.
Sampaikan ucapan tahniah daripada saya.
Beritahu saya yang sebenar.
Berapa dana yang awak sudah dapat?
Mustahil. Kosong?
- Kosong. - Selar kuning.
Awak patut minta daripada saya.
Apa yang awak mengarut?
Saya tak mahu simpati awak.
Saya mahu tolong awak.
Awak serius?
Tak sangka dulu saya cemburukan awak.
Jangan buka luka lama, Tetsuya.
Saya sedar saya menjengkelkan.
Itu memang kelebihan awak, jadi menjengkelkan.
Dua ratus juta.
Lagipun, awak kawan saya paling lama.
Saya masih ingat
semasa saya berpindah ke sekolah itu, awak baik dengan saya.
Awak boleh layan saya dengan buruk seperti mereka yang lain.
Budak baharu selalu jadi sasaran mudah.
Tapi awak...
Awak tak pernah buli saya.
Ia perbuatan yang dungu.
Betul.
Terima kasih.
Abalone.
Sedia?
Satu!
Dua!
Tiga!
Apabila orang Amerika tak guna itu jejakkan kaki di negara kita,
mereka akan menjarah dan mencemarkan empayar hebat kita,
membakar semua tempat!
Jadi kita perlu melawan penjahat itu, bukan?
Sangat bagus.
Dengar dengan baik.
Kita bukan hanya menikam patung jerami.
Ini musuh!
Bedebah itu akan bakar rumah kita,
culik anak kita,
kita tak tahu apa lagi perkara menakutkan yang mereka akan buat pada kita.
Jadi saya tanya kamu semua,
kamu akan biarkan orang Amerika yang jahat itu datang kepada kamu?
Tidak!
Kamu akan biarkan saja mereka pisahkan keluarga kamu?
Tidak!
Jadi serang!
Kenapa rosakkannya? Nanti tak boleh guna lagi.
Itu yang kita kena buat, mak!
Jatuhkan musuh supaya mereka tak boleh bangun lagi.
Pergilah.
Fokus pada sasaran! Fokus!
Banyak saya ingin tahu tentang awak.
Keadaan awak, sama ada bagus atau tidak.
Awak kahwini pastor, bukan?
Pastor yang sakit.
Dia sembuh daripada penyakitnya,
dan kehidupan kami baik dalam beberapa tahun.
Kemudian...
polis tangkap dia.
Sebab apa?
Sebab bantu pekerja berjuang dapatkan gaji lebih baik.
Sudah tujuh tahun sejak kejadian itu.
Jadi bagaimana awak teruskan kehidupan?
Saya masih anggap saya bertuah. Saya ada abang ipar.
Dia dikerah bekerja di kilang senjata di Nagasaki tahun lepas.
Duit yang dia hantar amat membantu,
tapi kebelakangan ini, dia dibayar menggunakan nota janji.
Kimchi saya juga hampir habis. Selepas jualnya...
Kemudian tentang ibu saya pula.
Kenapa? Ada sesuatu berlaku kepada ibu awak?
Sudah tiga bulan dia tak hantar surat.
Ibu saya...
dia bersendirian.
Memang sukar, bukan?
Walaupun begitu, saya tetap tersenyum.
Jika tidak, anak-anak saya,
mereka akan hanya nampak tangisan seorang ibu.
Saya tak mahu begitu.
Tapi, Sunja...
Saya dengar ada wanita di sini buat wain beras untuk dijual di pasar gelap.
Mungkin kita berdua boleh...
Itu salah, bukan?
Awak sendiri cakap awak tiada apa-apa untuk dijual.
Tiada orang ada duit untuk upah saya basuh pakaian mereka.
Sunja, saya...
saya terdesak.
Jangan salah faham.
Saya bukan marah awak,
tapi dengan keadaan saya...
Lupakan saja.
Anak-anak awak membesar dengan baik.
PEMBUKAAN BESAR-BESARAN
Nenek!
Kamu datang!
Setidaknya kamu sampai sebelum pembukaan.
Kamu patut gosoknya.
Kemudian kamu pelik sebab nenek risau.
- Solomon! - Ayah!
- Bagaimana rupa ayah? - Sangat bergaya!
Kamu berdua sangat bergaya!
Betul, bukan?
Perniagaan baharu dengan pemilik baharu.
Sempurna, bukan?
Tahniah.
Semuanya berjalan lancar. Ayah lega.
Bagaimana dengan kutipan dana?
Saya dapat peluang besar hari ini.
Ingat Tetsuya?
Budak manja yang selalu korek hidung?
Sekarang tak lagi.
Dia baru buktikan dia kawan sejati.
Jika seseorang seperti dia melabur, semuanya akan jadi kenyataan.
Betul?
Dengar.
Nenek kamu dan ayah sudah berbincang.
Kami tak mahu terlepas peluang membuat duit yang banyak.
Apa ini?
Buka.
TUJUH RATUS RIBU DOLAR
Mana nenek dan ayah dapat duit ini?
Ayah ambil pinjaman dengan mencagarkan kedai ini.
Jadi ayah tambah hutang lagi?
Apa masalahnya?
Sekarang bank beri pinjaman dengan mudah.
Bunga sangat rendah.
Ini tetap hutang.
Apa ini?
Kami buat begini untuk kamu, tapi kamu hanya merungut?
Bukan begitu.
Jika sesuatu berlaku... Jika saya gagal, duit ini...
Kamu anak ayah.
Kalau ayah tak percayakan kamu,
siapa lagi akan percaya?
Buat yang terbaik. Kamu akan berjaya.
Tanaka Akio. Yoshida Isamu.
Tempat kedua, Nakamura Minoru.
Tempat pertama...
Bando Nobuo.
Kita akan sambung pelajaran minggu lepas.
Bando.
Cikgu mahu cakap sebentar.
Buku apa awak baca dalam kelas?
Pengembaraan Tom Sawyer.
Buku Amerika?
Awak tahu itu tak dibenarkan.
Maafkan saya.
Cuba lebihkan usaha.
Fikiran awak...
ia boleh beri awak banyak peluang.
Peluang apa?
Peluang untuk keluar dari tempat yang sesak dan kotor ini.
Mungkin universiti.
Cikgu belajar di Waseda, Tokyo...
Saya tak mahu keluar dari sini.
Saya mahu kekal di sini dan jadi pastor.
Cikgu dengar ayah kamu sudah tiada di rumah.
Dia akan kembali.
Apa?
Ayah saya,
dia akan balik rumah.
Sebab itu saya perlu ada di sini.
Bagaimana kalau dia tak balik?
Saya sudah cakap.
Saya takkan pergi.
Ambil.
Cikgu sudah tak perlukannya.
UNIVERSITI WASEDA UJIAN LATIHAN PEPERIKSAAN KEMASUKAN
Tapi saya tak...
Awak tahu.
Cikgu tahu identiti sebenar awak.
Noa Baek.
BUKU INI MILIK OGAWA EIICHI (GO YOUNG HO)
Itu arak haram.
Tapi, Kyunghee, apa lagi pilihan kita?
Simpanan kita sudah habis dan tiada pendapatan.
Sunja, kalau apa-apa berlaku kepada awak...
Saya akan berhati-hati.
Saya dengar Polis Ekonomi ada pemberi maklumat di sana.
Maaf, tapi ini sangat bahaya!
Saya takkan benarkan.
Jadi kita patut mati kebuluran?
Awak tahu siapa yang buat begitu?
Orang yang lapar.
Ibu bapa yang ada anak kelaparan.
Kyunghee...
Saya dengar perut Mozasu berbunyi semasa dia tidur semalam.
Anak-anak kita juga lapar.
Awak fikir saya tak tahu?
Saya jumpa cacing dalam beras catuan sebelum ini. Cacing!
Lebih teruk daripada itu,
saya fikir mahu biarkan supaya dapat kenyangkan mereka.
Tak perlu rasa malu tentang itu.
Kita belum sampai tahap itu.
Kyunghee.
Buat masa sekarang, kita patut elak beri anak kita makan cacing, bukan?
Janji saya satu perkara.
Awak kena balik rumah setiap malam.
Sudah tentu.
Itu cuma latihan. Teruskan bekerja.
Pergi.
Jangan risau.
Saya akan uruskan.
Maaf saya buat awak pergi sendirian.
Tak apa. Saya pandai menjual.
Pergi cepat sebelum suami awak lebih marah.
Jangan lupa.
Hanya tunjukkan senyuman.
- Solomon? - Tetsuya. Sekarang saya di Osaka.
Ada apa?
Abe- san...
Dia dengar tentang pelaburan saya.
Tapi...
Dia ugut mahu hancurkan kita berdua.
Dia cakap awak tipu saya.
Apa maksud awak, Tetsuya?
Maaf. Saya tak boleh.
Solomon?
- Awak masih di talian? - Jangan risau.
Saya faham.
Maafkan saya, Solomon.
Saya tahu.
Solomon. Apa kamu buat di sana?
Ikut nenek pergi ke kedai.
- Apa? - Kedai runcit di hujung jalan.
Kek itu sudah siap.
Kita juga perlukan cawan.
Nenek beritahu ayah kamu jangan hidangkan jus anggur.
Kenapa berdiri saja di sana?
Nenek nak pergi.
Mungkin orang yang ambil pesanan awak tak faham.
Mereka tak faham "50"?
Nenek, kenapa?
Nenek pesan kek untuk 50 orang, tapi ini yang dia beri.
Ini kesilapan awak, bukan?
Ini pesanan khas.
Ia ditulis di sini.
Ini bukan yang kami pesan.
Walau apa pun,
jangan salahkan saya sebab tak faham bahasa Jepun yang teruk.
Teruk?
Kalau mahu tinggal di negara ini,
awak patut belajar bahasa kami dengan baik.
Mari pergi.
Ini bukan tentang kek itu, bukan?
Saya tak faham maksud awak,
tapi kalau tak suka perkhidmatan kami,
pergi beli di kedai lain.
Ada kedai untuk orang seperti kamu, bukan?
Apa yang awak cakap?
Jangan pergi. Jawab soalan saya.
Awak fikir awak siapa?
Saya juga dilahirkan di sini seperti awak.
Saya belajar di Universiti Yale. Awak faham?
Gaji bulanan awak bersamaan gaji sehari saya!
Awak tiada hak merendahkan kami! Si dungu!
Ada sesiapa di rumah?
Ada serbuan di pasar gelap.
Sunja ditangkap.
Mereka bawa dia pergi!
Apa?
Mana dia sekarang? Mereka bawa dia ke mana?
Mari berharap kita dapat hakim lebih tua itu. Setidaknya dia adil.
Semoga kita tak dapat hakim muda itu.
Lelaki itu kejam.
IMPIAN
Solomon, kamu buat nenek takut malam ini.
Maaf saya buat nenek takut.
Tapi, nenek...
Sekarang...
Sekarang sangat sukar.
Saya tak boleh teruskan.
Saya...
Saya tak boleh hidup dengan sentiasa rasa kasihan pada nenek.
Masa untuk bangun.
Mak cik, apa polis cakap?
Belum ada berita, tapi polis itu janji untuk periksanya.
Boleh kami tinggal di rumah hari ini dan tunggu dengan mak cik?
Ibu awak pasti mahu awak ke sekolah.
Awak pun tahu.
Mozasu, bangun.
Dia datang. Sedia.
Apa berlaku?
Dia sampai.
Nama?
Ryu Kimiko.
Kesalahan kali ketiga. Baiklah.
Dia cuba lari tanpa membayar!
Hukuman dua bulan.
Dua bulan?
- Nama? - Hayashi Asuka.
Kesalahan pertama. Hukuman tiga minggu.
Nama?
Bando Nobuko.
Awak.
Awak boleh pergi.
Awak takkan bernasib baik lagi selepas ini.
Ingat itu.
Seterusnya.
Nama?
Ia satu penghormatan untuk menerima anugerah ini.
Saya rasa rendah diri
apabila fikir saya tak buat apa-apa yang bernilai untuk dapat penghargaan ini
berbanding ramai rakyat Jepun lain yang saya kagumi.
Seperti yang saya cakap,
ia satu penghormatan menerima anugerah ini.
Mengingat kembali cabaran kita perlu lalui untuk ada di sini hari ini...
Negara yang pernah dihancurkan.
Namun, dari abu itu, kita bangkit...
En. Kim.
Saya pergi ke balai,
tapi mereka cakap awak sudah dibebaskan.
Bagaimana awak tahu saya di sana?
Mari ikut saya.
Awak mahu saya naik kereta itu?
Awak mahu bawa saya ke mana?
Saya tak boleh cakap.
Mineral yang ditemui dalam perut bumi.
Namanya tungsten.
Selepas diproses, ia tahan karat.
Berguna untuk pesawat, misil, bom tangan dan sebagainya.
Perang boleh berlaku sebab adanya ini.
Bagaimana awak jumpa saya?
Saya tak perlu cari awak. Saya tak pernah kehilangan awak.
En. Kim kerja untuk saya.
Bertahun dulu saya arahkan dia perhatikan awak dan anak-anak.
Khususnya Noa.
Dia budak yang bijak,
tapi tak gunakan kebijaksanaan itu.
Apa awak mahu?
Tempat ini akan dibom.
Sudah bertahun-tahun kami dengar itu.
Kali ini ia benar.
Ia akan berlaku tak lama lagi.
Bukan bom kecil yang sasarkan kilang.
Mereka akan bom seluruh bandar.
Amerika mahu semua tempat terbakar.
Bagaimana awak begitu pasti tentang itu?
Bagaimana saya tahu awak buat wain beras?
Atau guru Noa ialah orang Korea yang berpura-pura menjadi sebaliknya?
Saya perlu tahu perkara orang lain tak tahu.
Itu cara saya belajar bertahan.
Awak juga patut buat begitu.
Saya sudah uruskan untuk awak, kakak ipar awak
dan dua budak itu berlindung di kawasan kampung.
Saya takkan tinggalkan suami saya di penjara.
Awak faham maksud saya?
Amerika hantar pesawat mereka untuk musnahkan bandar ini!
Semua yang awak tahu akan musnah.
Awak sangka awak faham maksudnya.
Tidak.
Awak tak tahu.
Saya tahu.
Saya sudah beritahu awak.
Itu tak mungkin.
Awak sanggup risikokan anak awak untuk lelaki tak guna yang ditangkap?
Saya takkan tinggalkan dia.
Takkan.
Awak...
Awak memang peduli tentang dia.
Bukan?
Terjemahan sari kata oleh Nur Diyana Osman